ការសម្ភាសរបស់ទ្រា កេតលីន

ក​៖ អ្នកសម្ភាស កុយ សុភី ខ​៖ អ្នកត្រូវបានគេសម្ភាស កេតលីន

ការសង្ខេបប្រវត្តិរបស់ កេតលីន

*ទ្រាកេតលីនកើតនៅឆ្នាំ១៩៥៩នៅក្នុងភូមិវត្តក្រឡាញ់ ឃុំតាសម ស្រុកពួក ខេត្តសៀមរាប។ទ្រាមានបងប្អូនបង្កើតចំនួន៥នាក់! កាលនៅពីក្មេងទ្រាបានរៀនសូត្រត្រឹមថ្នាក់ទី៣នៅថ្នាក់កុមារដ្ឋាន ដោយតែប្រទេសជួបនឹងសង្គ្រាមទ្រាបានចូលគេរើសចូលជាកងទ័ព រត់ចូលព្រៃ ទំលាក់ឆ័ត្រពីលើកយន្តហោះ និងរស់កាត់គ្រាប់បែក ដល់ពិការជើង។*

ក៖ ចាស! ខ្ញុំជម្រាបរលឹកទ្រា តើសព្វថ្ងៃនេះទ្រាសុខសប្បាយដែរឬទេទ្រា?

ខ៖ សុខសប្បាយនោះទេ!

ក៖ចាស! ខ្ញុំឈ្មោះកុយសុភី បានមកជួបទ្រាគឺមានគោលបំណងអនុញ្ញាតសម្ភាសនៅឆ្នាំចរសំរិតសិកពុទ្ធសារាជ ២៥៦២ខែមាឃ ៦កើតត្រូវនឹងថ្ងៃច័ន្ទ ទី១១ ខែមិនា ឆ្នាំ២០១៩ ។ នាមត្រកូលទ្រាឈ្មោះអ្វី?

ខ៖ កេតលីន!

ក៖ ឈ្មោះហ្នឹងអ្នកណាជាអ្នកដាក់ឈ្មោះហ្នឹងអោយ?

ខ៖ ឈ្មោះហ្នឹងឪពុករបស់ខ្ញុំជាអ្នកដាក់អោយ។

ក៖ តើឈ្មោះហ្នឹងមានអត្តន័យដូចម្តេច?

ខ៖ ឈ្មោះនៅក្នុងបញ្ជីជាតិ!

ក៖ តើទ្រាសព្វថ្ងៃមានឈ្មោះហៅក្រៅ១ទៀតដេស?

ខ៖ ឈ្មោះកាន់!

ក៖ មូលហេតុអ្វីបានដាក់ឈ្មោះហៅក្រៅ១ទៀតនុង?

ខ៖ កាលនៅជាទាហាន!

ក៖ តើទ្រាមានសញ្ជាតិជាអ្វី?

ខ៖ សញ្ជាតិខ្មែរ!

ក៖ តើទ្រាមានកាន់សាសនាអ្វី?

ខ៖ កាន់សាសនាព្រះពុទ្ធ!

ក៖ ឆ្នាំកំណើតរបស់ទ្រាគឺឆ្នាំអ្វី?

ខ៖ ១៩៥៩

ក៖ តើទ្រាសព្វថ្ងៃមានមុខរបរធ្វើអ្វី?

ខ៖ អត់មានធ្វើអ្វីនោះទេមើលតែគោ! ២ទៅ៣។

ក៖ ទីកន្លែងកំណើតរបស់ទ្រាតើកើតនៅក្នុងភូមិ ឃុំ ស្រុកហើយនិងខេត្តណា?

ខ៖ នៅក្នុងភូមិវត្តក្រឡាញ់ ឃុំតាសម ស្រុកពួក ខេត្តសៀមរាប។

ក៖ នាមត្រកូលឪពុកទ្រាឈ្មោះអ្វី?

ខ៖ ឈ្មោះ ក្តិប!

ក៖ តើសព្វថ្ងៃនេះគាត់ស្លាប់ឬក៏រស់?

ខ៖ ស្លាប់!​

ក៖ ស្លាប់ដោយសារតែមូលហេតុអ្វី?

ខ៖ អត់ដឹង

ក៖ ចឹងគាត់ស្លាប់នុងនៅអាយុប៉ុន្នាន?

ខ៖ អាយុ៦០ជាង

ក៖ តើគាត់កាន់សាសនាអ្វី?

ខ៖ សាសនាព្រះពុទ្ធ

ក៖ អត្តចរិតរបស់គាត់យ៉ាងម៉េចដែរ?

ខ៖ គាត់កាលពីសង្គមគាត់ស្រួល

ក៖ ចាសគាត់ស្លូតបូតហ៎?

ខ៖ គាត់ខាងគ្រូសូត្រខាងស្តាំ! ខាងសង្ឃរាជ គ្រូសូត្រនៅខាងស្តាំ!

ក៖ អូចឹងគ្រូសង្ឃរាជហ៎!

ខ៖ នុងហើយគ្រូសង្ឃរាជខាងស្តាំណា!

ក៖ ចឹងគាត់បានបួស

ខ៖ បួសសង្ឃរាជខាងស្តាំគាត់នោះ។

ក៖ ចាសគ្រូសង្ឃរាជ! អូ! ហើយទីកន្លែងកំណើតរបស់គាត់នៅឯណា?

ខ៖ នៅក្នុងភូមិវត្តក្រឡាញ់ នៅក្នុងឃុំតាសម ស្រុកពួក ខេត្តសៀមរាប។

ក៖ បងប្អូនរបស់ឪពុកទ្រាបង្កើតៗនុងមានប៉ុន្នាននាក់ហើយបងទី១ឈ្មោះអ្វី?

ខ៖ បងទី១ឈ្មោះ លុចក្រឹម

ក៖ ភេទ?

ខ៖ ភេទស្រី!ស្លាប់អស់ហើយ!

ក៖ ទី២?

ខ៖ បងទី២! អិច!គេហៅថាកាអិចៗ បើសិនជាយើងនិយាយនោះគឺថាត្រីល្អិត។

ក៖ ត្រីល្អិត?

ខ៖ បាទ!

ក៖ ឈ្មោះល្អិត! ចុះភេទ?

ខ៖ ភេទស្រី

ក៖ ហើយចុះទី៣?

ខ៖ មកទៅ៣លុចអ៊ុន

ក៖ ភេទ?

ខ៖ ស្រី
ក៖ ហើយចុះមកទី៤?

ខ៖ ទី៤នោះគាត់នុង!

ក៖ អូ

ខ៖ លុចក្តិប

ក៖ នាមត្រកូលរបស់ម្តាយទ្រាឈ្មោះអ្វី?

ខ៖ ម្តាយរបស់ខ្ញុំហ៊ាន ហ៊ុន!

ក៖ ចុះមកដល់សព្វថ្ងៃគាត់នៅរស់ឬក៏ស្លាប់?

ខ៖ ស្លាប់!

ក៖​ហើយចុះគាត់ស្លាប់ដោយសារតែមូលហេតុអ្វី?

ខ៖ អូ! មិនបាច់និយាយនោះទេចឹង! គឺថាត្រូវរបស់គេ កាលពីសង្គមនោះ។

ក៖ តើកាលគាត់ស្លាប់នុងអាយុប៉ុន្នានដែរ?

ខ៖​អាយុ៦៨! គាត់ស្លាប់។

ក៖ តើគាត់កាន់សាសនាអ្វី?

ខ៖ ព្រះពុទ្ធ

ក៖ តើគាត់ មានអត្តចរិតយ៉ាងម៉េចដែរ?

ខ៖ អត្តចរិតគាត់មានអី ស្លូតបូតតាមប្តីរបស់គាត់។

ក៖ តើមុខរបររបស់គាត់ធ្វើអ្វី?

ខ៖ ធ្វើស្រែចំការ

ក៖​ តើចុះស្រុកកំណើតរបស់គាត់?

ខ៖ នៅឯខាងក្រឡាញ់នុង

ក៖ ហើយចុះបងប្អូនរបស់គាត់បង្កើតៗ បងទី១ឈ្មោះ?

ខ៖ បងគេទី១ឈ្មោះ ហ៊ានប៉ុត

ក៖ ភេទ?

ខ៖ ស្រី ហើយទី២ ហ៊ាន ហ៊ុន ហើយទី៣ហ៊ាន​ហាន់។

ក៖ ភេទសិន! តើហ៊ានហ៊ុននុងភេទប្រុសឬក៏ស្រី?

ខ៖ ម្តាយខ្ញុំនុងហើយ!

ក៖ អូ

ខ៖ ទី៣ហ៊ាន ហាន់ ហើយទី៤ហ៊ានស្រួច ទី៥ ហ៊ានចុង ឈ្មោះចុងកាលនុង កូនពៅគេចឹងគេហៅថាចុងៗ។

ក៖ ចឹងស្រីឬក៏ប្រុស?

ខ៖ ស្រី!

ក៖ ចុះសព្វថ្ងៃគាត់នៅរស់ទាំងអស់?

ខ៖ អត់ដឹងសោះកាលនុងដឹងត្រឹមតែខ្ញុំ! គាត់ខឹងស្លាប់ចោលទាំងអស់ ។

ក៖ហើយទៅទ្រាដែលដឹងអំពីដូចថាប្រវត្តិរបស់គាត់នុងកាលរៀបអាពាហ៏ពិពាហ៏នុងត្រូវជាជាប់សាច់ឈាមឬក៏អ្នកក្រៅម្តាយទ្រានុងណា?

ខ៖ អ្នកក្រៅ!

ក៖ ចឹងអ្នកដ៏ទៃនោះទេណ៎!

ខ៖ អ្នកដ៏ទៃនោះទេ

ក៖ ហើយចុះតើមានមូលហេតុអ្វីបានជាគាត់បានរៀបអាពាហ៏ពិពាហ៏ ដោយសារអ្វី?

ខ៖ រៀបអាពាហ៏ពិពាហ៏នុងគឺថាដោយសារកាលពីសង្គមនុង កាលនុងពីសង្គមនុងបានដើររកធ្វើគ្រូ។

ក៖ ចឹងឪពុកម្តាយទ្រាបានរៀបអាពាហ៏ពិពាហ៏នុងដោយសារអ្វី?

ខ៖ ដោយសារតែឪពុកម្តាយរបស់ខ្ញុំគាត់បានចេះមើលចរិតថា គាត់បានចេះដឹង ចេះស្គាល់ចាស់ទុំ ក្មេង ចេះដែលគាត់បានរៀនហួសចឹងគាត់ចេះដឹងច្រើន នៅខាងម្តាយរបស់ខ្ញុំនោះចឹងគាត់ក៏អោយទៅ។

ក៖ ចឹងចាស់ទុំជាអ្នកផ្សំផ្គុំណ៎ទ្រា?

ខ៖ បាទ!

ក៖ តើទ្រាមានបងប្អូនចំនួនប៉ុន្នាននាក់?

ខ៖ បងប្អូនរបស់ខ្ញុំ?ប្រុស៣ ហើយនិងស្រី២។

ក៖ ចាសហើយចឹងតើបងគេទី១មានឈ្មោះអ្វី?

ខ៖ បងគេទី១មានឈ្មោះលុច នេះដាក់ឈ្មោះតាមជីតានោះទេ លុចសង់! បងទី២ លុចភឿន។

ក៖ ដាក់ភេទអោយគាត់ផង!

ខ៖ បងគេទី១ឈ្មោះ លុចសង់ ភេទប្រុស បងទី២ លុចភឿន ភេទប្រុស បងទី៣លុច ប៉ុយ ភេទស្រី បងទី៤ ខ្ញុំនេះ ភេតលិន ទី៥លុចចាន់ថន ទី៦លុចទ្រីន ភេទប្រុស ចប់ហើយត្រឹមប្អូន។

ក៖ ចឹងគាត់ឈឺស្លាប់?

ខ៖ បានស្លាប់ហើយដោយសារតែរបស់អំពើនុងណា! អត់មានឈឺជំងឺអីនោះទេ។

ក៖ ចឹងអស់ហើយហេស?

ខ៖ អស់ហើយបងប្អូន!

ក៖ តើទ្រាកាលពីនៅកុមារាតើទ្រាមានបានចូលរៀនដេស?

ខ៖ បានចូលរៀនខ្ញុំរៀនបានត្រឹមថ្នាក់ទី៣ កាលនោះខ្ញុំរៀននៅថ្នាក់កុមារដ្ឋាន។

ក៖ អូ!

ខ៖ កាលនុងមិនទាន់បានរៀនច្រើននោះទេ

ក៖ ហើយចុះទ្រាកាលពីដល់វ័យជំទន់ទ្រាយ៉ាងម៉េចដែរ?

ខ៖ កាលពីនៅវ័យជំទន់ ខ្ញុំបាននៅជាមួយនឹងឪពុកម្តាយបានប៉ុន្នានឆ្នាំដែរនុង។

ក៖ ចឹងបានចូលធ្វើជាទាហានហេស?

ខ៖ នុងហើយ

ក៖ អូ

ខ៖ បាននៅជាមួយនឹងឪពុកមា

ក៖ ចឹងតើមានអាយុប៉ុន្នានបានចូលធ្វើជាទាហាននៅក្នុងរបបលន់ណល់នុង?

ខ៖ ១៨

ក៖ ចឹងកាលនុងគេអោយទ្រានុងធ្វើនុងគេអោយកាន់កន្លែងណា តើគេហៅតំបន់តើគេហៅថាតំបន់ណា?

ខ៖ ខ្ញុំគេអោយធ្វើចល័ត

ក៖ ប៉ុន្តែកាលពេលមុនដំបូងគេតើទ្រាចាំដេសទៅណា?

ខ៖ កាលពីដំបូងគេនោះ គេសុំអោយទៅនៅជាមួយមា

ក៖ ចាសមានុងកន្លែងណា?

ខ៖ មានុងនៅត្រឹមស្រុកពួកហ្នឹងឯង។

ក៖ ចឹងនៅស្រុកពួកនុងសិននោះទេហេស?

ខ៖ គាត់នៅឯស្រុកពួកហ្នឹងហើយ។

ក៖ ចាសប៉ុន្តែទ្រាបានធ្វើជាទាហាននុងនៅឯស្រុកពួកនុងសិននោះទេហេស?

ខ៖ ហ្នឹងហើយនៅស្រុកពួក

ក៖ ចាសចឹងបានរយៈពេលប៉ុន្នានដែរបានជាគេផ្លាស់ទ្រាពីស្រុកពួកនុងទៅណាទៀត?

ខ៖ ខ្ញុំអត់មានបានទៅឯណានោះទេ គេបានដកខ្ញុំអោយទៅខាងប្រសេស ដែលជាមេរបស់ខ្ញុំដាច់ៗណា លោតឆ័ត្រអីនោះវាទនាណាស់ គេធាក់ធ្លាក់ពីលើយន្តហោះ។

ក៖ ចឹងទាហានទ្រានុងកាលនុងលោតឆ័ត្រហ៎?

ខ៖ អឺកាលនុងធាក់ទំលាក់ កន្លែងនោះ៣!ៗ វាមានទាហានមកជួយជំនួយទៀតណ៎ ហើយក៏ជួយទៅ ទំលាក់ទៅហើយក៏ទៅក្រោម ហើយវ៉ៃរួចអីរួចហើយបានយើងដើរទៅឯបន្ទាយវិញ ហើយដល់ពេលចប់ពីលន់ណល់មក ទៅបាននៅជាមួយនឹងលន់ណល់បាន១ឆ្នាំ ហើយក៏ម្តាយខ្ញុំបានទារយកខ្ញុំមកវិញ​ហើយ១ឆ្នាំ គេក៏រើសទាហានទៀត! គេចាប់ឆ្នោត១០ដង ជាប់តែខ្ញុំហើយដល់ពេលគេចាប់ឆ្នោតទៅ គេអោយទៅ អូខ្ញុំវេទនាណាស់។

ក៖ ចាសចឹងទៅ ទ្រានិយាយអំពីជីវៈប្រវត្តិរបស់ទ្រាហូហែ!

ខ៖ ដល់ពេលគេបានចាប់ឆ្នោត១០ដងចាប់ចំខ្ញុំ គេអោយទៅណែក គេអោយចល័ត ចាប់បណ្តោយ គេអោយទៅឯខាងតំបន់នោះ នៅបានប៉ុន្នានខែនោះ បានទៅនៅព្រំប្រទល់ដូចយើងនិងព្រំប្រទល់ថៃចឹងណា នៅព្រំប្រទល់ដែនយើងនៅខាងភ្នំដងរែកនោះ គាត់បានមករើសដើររើស មើលគ្នា៥០នាក់ត្រូវតែ៦នាក់ ហើយដើរៗ នេះចេញៗ បាន៦នាក់ដើរទៅជាមួយនឹងគាត់ទាំងអស់ ហើយទៅនៅជាមួយនឹងគាត់ពេលនុងហើយបានដើរនាសារ ដើរទាល់ភូមិតែម្តង បាននៅបាន៦ខែ គាត់បានអោយមើលទៅដើរទៅព្រះវិហារ ៧យប់៧ថ្ងៃ បានដល់គ្នា៦នាក់។ ហើយ៧យប់៧ថ្ងៃ នុង ទៅដល់នៅឯនុងសំបូរខ្លាផង សេះបរៗ ធ្លាក់ជើង ហើយដល់ពេលយប់កន្លែងណា ដេកនៅកន្លែងនុង ហើយក៏បានរត់នាសាចឹងទៅបាន រត់កាត់គ្រាប់ ហើយគាត់ចេះតែដើរទៅ ជាមួយគាត់ គាត់ពូកែ ១២ម៉ាំងចឹងទៅ ហើយយើងនេះបើសិនជាថាលឺគ្រាប់ប៉ុណ្ណេះយើងរត់ទៅ ហើយបើសិនជាថាគ្រាប់ប៉ុណ្ណេះទៅក្រោមគឺលូន។

ក៖ ចាស

ខ៖ នេះគឺប្រវត្តិរបស់ខ្ញុំលំបាកណាស់ បើសិនជានិយាយអំពីទាហាន។

ក៖ ហឹម

ខ៖ ហើយដល់នេះឡើង និយាយថាដល់ឆ្នាំ៧៧និង៧៨នុង គេបានដកបានមកបួសនៅខេត្តសៀមរាប នេះខ្ញុំនិយាយកាត់តែម្តងនុង អោយមករៀនបាត់ឡើងស្ងាត់ជ្រៀប ហើយបានឈប់ពីកងពលនុង ហើយចុះពីកងពលនុងមកបាត់ៗ ហើយចុះកាលនុងគេចង់ទំលាក់នៅទន្លេសាបយើងនេះ ព្រោះអីបាញ់គាត់មិនកើត ចឹងចង់ដូថ្មទំលាក់នៅទន្លេសាបយើងនេះ ទំលាក់នៅទន្លេសាបយើងនេះច្រើនណាស់មេៗនៅកាលនុង សល់តែពលទ័ព អស់រលីង ហើយគេយកកងធំ ហើយពេលនុងយើងចេះភាសាយួនខ្មែរណា ហើយយើងនិយាយភាសា បើសិនជាខាងយួនគេថាកងដូ បើសិនជាភាសាយើងគេថាកងធំ ។ ចឹងកងធំនុងយើងកាន់គ្នាបានជាង១០០នាក់ ហើយបានធ្លាក់មកដល់ខ្ញុំ ហើយគេឃើញសុតតែកាំភ្លើងខ្លីឡើងម៉ាកន្នល ហើយបានមានជួងឡើងម៉ឺង!ៗ ហើយយើងលឺចឹងយើងនៅការពារកន្លែងនេះទៅ ការពារព្រំដែនខ្មែរថៃហើយដល់ពេលម៉ោងស្មាននេះអី ម៉ោង១០​បានលឺសូរឡានមកហើយត្រឹកៗ ហើយគេហៅយើងចូលវិហារថាអោយទៅរៀនចង់បោះៗ នេះនិយាយកាត់ៗទេនេះ បានចង់មកអង្គវត្តយើងនេះ នៅកន្លែងអង្គធំ គេជូនមកនុងបាន៣ថ្ងៃគេបានបញ្ជូនមកក្រុងបាទនៅអង្គហើយឡើងវេទនា មើលចាំស្តាប់ខ្ញុំនិយាយទាំងចាស់ហើយនិងទាំងលោករែកទៅហើយព្រឹតៗ ហើយកាំភ្លើងឡើងទាល់ដី ហើយខ្ញុំសួរថាតើគេរែកនៅឯណានុង? ថា គេរែកជី ហើយមកណា គេទៅឡកន្លែងគន្លឹះយន្តនោះទៅព្រឹត ទៅបាត់! គេមិនបានសម្លាប់នោះទេណា ថាទៅដល់ព្រឹតទៅបាត់ហើយបាននែកក្មេងម្នាក់នោះវាទាហានដែរ ហើយវាទាហានតូចៗចឹងណា ហើយវាមកវ៉ៃយើងចាស់ៗ ដល់ហើយថា មិត្តបង មកនៅនេះអត់? និយាយមិនទាន់បានប៉ុន្នាននាទីផង បានឃើញឡានមកតែម្តង ហើយឡានបានចូលមក គេហៅថាពានមៃនុងហើយបានរត់រួចខ្លួននុង។រត់ពានមៃទៅ បានចេញទៅគ្នា៦នាក់ បានដកយកកាំភ្លើង ហើយមានអ្នកយាមគេនោះ ចឹងដកយកទៅព្រុត! រត់ចូលភ្នំ! ដល់ចូលភ្នំទៅអ្នកខ្លះគេរត់បានរួចមុន ហើយដល់ថ្ងៃប៉ុន្នាននោះទេ ដែលយួនបានចូលមកនុងណា លឺគ្រាំៗ​មកហើយពួកខ្ញុំចេញមកដល់គេថាពួករណាក់សេ ហើយរួចដល់បានចូលកងពល ហើយខ្លួនរបស់ខ្ញុំរៀនរត់ៗវេទនាណាស់។

ក៖ ចឹងបានទៅរៀននៅវៀតណាមនុងនៅរយៈពេលប៉ុន្នានខែដែរ?

ខ៖ អត់មានបានយូរនោះទេតែ៥ថ្ងៃបានមកវិញហើយ។

ក៖ អូ! ចឹងបានលួចរត់មកវិញហ៎?

ខ៖ នុងហើយលួចរត់មកវិញ ព្រោះអីកាលយើងរៀននោះវាចេះតស៊ូណា ដល់ពេលអោយបាយចឹងទៅបានបាយ១ព្រឹកចុះអាល្ងាចនោះក៏ត្រកួន ហឺស នៅមិនបាននោះទេ ចឹងទៅរៀននុងបានពេញសិទ្ធនោះក៏មកណា ហើយខ្ញុំក៏ប្រកែកស្លៀកដល់ផ្កាយអីហើយ ចឹងខ្ញុំមានណាទៅវាមិនរួចនឹងគេ ព្រោះអីនៅវាមិនបានព្រោះអីវាវេទនាណាស់។

ក៖ ដល់ពេលទ្រាបានចេញពីវៀតណាមមក ទ្រាទៅកន្លែងណាទៀតបានទ្រា?

ខ៖ រៀបចូលកងពល

ក៖ កងពលនៅតំបន់ណាកាលនុង?

ខ៖ នៅ២១៦

ក៖ នៅក្នុងខេត្តអីនុង?

ខ៖ នៅក្នុងខេត្តសៀមរាប! នៅភូមិភាគសៀមរាប!កងពលចាស់របស់ខ្ញុំឈ្មោះ វីសុភាពមិនស្រួលស្លាប់ហើយមកដល់សព្វថ្ងៃហ្នឹង ស្លាប់ហើយ!ពលសុភាព ប្រធានភូមិភាគ។

ក៖ ហើយចុះបានបន្ទាប់ពីនុងមកទៀតតើទ្រាមិចគេតើគេបានដកទ្រាទៅណា?

ខ៖ ចេញដើរវ៉ៃ!

ក៖ ដើរវ៉ៃនៅតាមណា?

ខ៖ យើងនេះក៏វ៉ៃ វ៉ៃនេះរួច ហើយបានទៅពេជ្រនិល ហើយចេញពីពេជ្រនិលទៅបាត់ដំបងហើយចេញទៅអីស្វាយចេក ហើយចេញពីស្វាចេកម៉ាខែៗទៅ ព្រោះអីគេយើងចេញទៅចល័ត ហើយមានពលទ័ពពិសេសទៅ ហើយថានេះមួយជួរ នៅរាយប៉ាយនេះខ្លាំងដាក់នៅកន្លែងនេះមានណា បានឡើងកាត់ចេះ តែថានេះខ្លាំងបានឡើងដាក់នេះទៅ ចេះតែទៅហើយគេជំលៀស ហើយខ្ញុំបានប្រពន្ធនៅនេះទេ គេរៀបនៅឯនោះ។

ក៖ ហើយទៅទ្រាដូចថាស្បៀងអាហារយ៉ាងម៉េចដែរទ្រា?

ខ៖ ស្បៀងអាហារទាហាន?

ក៖ ចាស

ខ៖ ស្បៀងអាហារទាហានដែរថាគេបានរំដោះមកហើយនុងគ្មានបានទៅខ្វះអីស៊ីនោះទេ។

ក៖ មានដូចជាអីគេខ្លះស្បៀង?

ខ៖ ស្បៀងនុង?

ក៖ ចាស

ខ៖ អង្កយើងស្បាយដោយខ្លួនយើងនុង

ក៖ ចា

ខ៖ ហើយថាបើសិនជាមកដល់ភូមិយើងនេះហើយ ដាក់ទៅចូលព្រៃដូចថាប៉ុននេះអីចឹងបានតែមកដល់ភូមិវិញចឹង គ្រាន់តែប្រាប់ប្រធានភូមិចឹងប្រធានភូមិគេបានដើរទៅវ៉ៃអោយហើយ ត្រីខ សាច់កំប៉ុង សាច់ផាត់ ជាទាហាន! វាមានសព្វគ្រប់ ហើយចឹងមកចេះចឹងមានប្រធានភូមិគេអាណិតចឹងទៅ ។

ក៖ ចុះបើសិនជាបាញ់នៅក្នុងព្រៃអីតើទ្រាអាចដាច់ស្បៀងអី តើមានអាចជួបប្រទះដាច់អីដាស់?

ខ៖ វាមានដែរ មានខ្មែរក្រហមឃុំជាប់ដាច់បាយដាច់ទឹកចឹងដែរ ដូចថាយើងនេះនេះហើយខ្មែរក្រហមនៅនោះចឹងវាឃុំជាប់ដាច់បាយទឹក២ថ្ងៃអីចឹង ហើយយើងនៅស្ងៀមចឹងទៅ ហើយយើងបានចែកគ្នាម្នាក់នៅនេះចឹងទៅ ហើយម្នាក់ទៀតនៅនុងទៀតចឹងទៅណា យើងនេះក៏ថាយើងបានប្រើអាស្លឹកព្រៃនៅខ្នង!

ក៖ ចាស

ខ៖បានប៉ុន្នានគីឡូដីនោះហើយចឹងគ្រាន់តែផ្ទេរមកចឹងមានគេទៅជួយចឹងទៅបានយើងចេញមកបាន ហើយកាលនុងខ្ញុំជាប់នៅភ្នំក្រវាញ។

ក៖ ចឹងនៅឯជើងភ្នំក្រវាញនុងហេស?

ខ៖ នេះនៅឯខាងអំពិល៥ដើម

ក៖ ចឹងគេហៅថាអំពិល៥ដើមហេស?

ខ៖ នុងហើយនៅទ្រេត! នៅម្តុំនុងនៅជាប់នៅកន្លែងនុងបាន២ថ្ងៃមានណាបានទាហានទៅ! មានគេទារបាញ់ហើយនិងមានអ្នកបញ្ជា! កាលនុងទារបាញ់ កាលនុងគាត់មិនទាន់បានធំដែរនុងទេ កាលនុងគាត់នៅខាងទាហានណា មេៗ ចេះតែឡើងទាំងអស់ចឹងទៅ។

ក៖ ចឹងទ្រាបានពិការជើងនេះបាននៅក្នុងឆ្នាំណា?

ខ៖ ៩៤

ក៖ តើទ្រាវ៉ៃជាមួយ?

ខ៖ វ៉ៃជាមួយនឹងខ្មែរក្រហម

ក៖ នៅបប៉ៃលិន?

ខ៖ បាទ

ក៖ វ៉ៃជាមួយនឹងខ្មែរក្រហមហេស?

ខ៖ ហ្នឹងហើយ!

ក៖ ចាស! ដល់ពេលទ្រាត្រូវរបួសនុងតើមានការលំបាកនិងវេទនាយ៉ាងម៉េចខ្លះចូលទ្រានិយាយពីការត្រូវរបួសនុងមើល?

ខ៖ ដែលថាកាលពីខ្ញុំជាន់នុង ជាទាហានកាលមុននុងរត់ក្រោះរាប់ពាន រាប់រយ ហើយអាគារនេះក៏ត្រូវដែរ ខំស្ទះវ៉ៃនេះនោះ ហើយអាទាហាននុងក៏នេះក៏នោះ កងគេកងយើងចឹងណា! ដល់ពេលខ្ញុំដែលថាដៃស្រក់នេះឡើងរត់ក្រោះឡើងទឹល។

ក៖ ទ្រាបានជាន់មីងនោះទេចឹងហេស?

ខ៖ បានជាន់មីង!

ក៖ជាន់មីងនុងតើពេលនុងគេបានហៅថាប្រភេទអីគេ?

ខ៖ គេហៅថាកា៥៨!

ក៖ ទ្រាត្រូវភ្លាមចឹងដូចថាកងទ័ពជាមួយគ្នានុង?

ខ៖ សែង

ក៖ យកទៅព្យាបាយនៅកន្លែងណា?

ខ៖ នៅរោងសណ្តែក

ក៖ ចាស?

ខ៖ នៅខាងមុខរោងសណ្តែក!

ក៖ ព្យាបាលនុងអស់រយៈពេលប៉ុន្នាន?

ខ៖ កាលនុងនៅអនតាកណា!

ក៖ ចាស! រួចអើ!កាលនុងជាន់ភ្លែមដាច់ជើងនុងតែម្តងឬក៏នៅដែរ?

ខ៖ បាក់នេះ បាក់នេះ ហើយអានេះអស់រលីង!

ក៖ ចឹងជើងនុងនៅតែទៅដល់កន្លែងពេទ្យគេកាត់តែម្តង?

ខ៖ គេកាត់! មិនដឹងថាកាត់អីគេចាក់ថ្នាំ!

ក៖ ចឹងចាក់ថ្នាំសន្លប់ហ៎?

ខ៖ ចាក់ថ្នាំសន្លប់!

ក៖ ចឹងដឹងខ្លួនឡើងបានដាច់ជើងបាត់!

ខ៖ មិនមែនថាមិនដឹងនោះទេដឹង យើងបានមើលឃើញគេតើ តែគេចាក់ថ្នាំទៅ។

ក៖ ហើយនៅសំរានពេទ្យនុងបានរយៈពេលប៉ុន្នានដែរចេញ?

ខ៖ ទេ ១ខែកន្លះ!

ក៖ បានជារបួសនុងហេស?

ខ៖ បានជារបួស!

ក៖ ហើយទ្រាធ្វើដំណើរទៅឯណាទៀត?

ខ៖មកកន្លែងកងពលវិញ!

ក៖ ចា

ខ៖ហើយកងពលអត់មានអោយធ្វើនោះទេចាំជាសះបានធ្វើវិញ។

ក៖ ហើយចឹងទ្រានៅកាលនុងបានទទួលបានប្រាក់ខែដេសទ្រា?

ខ៖ បានតើ!

ក៖ ចាសចឹងនៅកាលនុងនៅក្នុង១ខែបានប៉ុន្នាន?

ខ៖ កាលនុងមិនដឹងថានៅ១ខែបានប៉ុន្នានម៉ឺននោះទេ បានតែ៥ម៉ឺន ចឹងហើយ កាលពេលបើកដំបូង។ពេលនៅជំនាន់អនតាកណា!

ក៖ ចាស

ខ៖កាលបើកពីប្រធានកចឹងបាន៥០០០០ហើយដល់ពេលបើសិនជាយើងជាពលទាហានបានតែ៣០០០០ទេ។

ក៖ ចឹងកាលនុងទ្រាមានប្រពន្ធហើយ?

ខ៖ខ្ញុំមានកូនមានអីអស់ហើយ!

ក៖ ចឹងបានត្រូវនុង!

ខ៖ បាទ ! កូនទាំងអស់នុង

ក៖ចឹងទ្រានៅកាលនុងលុយ៥០០០០នុងបានយកមកផ្គត់ផ្គង់ក្នុងជីវៈភាពគ្រួសារបានគ្រាប់គ្រាន់ដែរឬទេ?

ខ៖នុងដូចថាមេកាលពីដើមនុងគេអោយតែប្រពន្ធរបស់ខ្ញុំមិនមែនបានអោយដល់ខ្ញុំនេះនោះទេ។

ក៖ ចាស

ខ៖ ហើយនៅកាលនុងគេប្រើលុយបាត!

ក៖ ចាស

ខ៖ បាន៥០០ទៅ ហើយមានខ្លះទៅកូនចៅទាហានចឹងទៅគេអាចរកបាន គេអោយ៥០បាតចឹងទៅ ហើយអស់៥០បាតចឹងទៅ បាន៤ទៅ៥ថ្ងៃចឹងទៅមានកងពលគេអោយ១០០០ទៅ កន្លះខែទៅ៥០០ទៅ ហើយដល់៩៥បានគេអោយកាតធ្វើការណា គេអោយនៅតែកន្លែងកងទ័ពនុង។

ក៖​ចាស!

ខ៖ កាលខ្ញុំនុង គឺថាយើងអស់សម្ថតិភាពហើយ កាលនុងបានកាត់នៅ៩៥។

ក៖ កាត់នុងគេលែងអោយប្រាក់ខែ?

ខ៖ កាត់គេកាត់ឈ្មោះ

ក៖ អូ! ចឹងសព្វថ្ងៃនេះហ្នឹងទ្រានៅទទួលបានប្រាក់ខែតើហេស?

ខ៖ ប្រាក់ខែបានតើ!

ក៖ ចឹងមកដល់ពេលឥឡូវនេះហ្នឹងតើបានទទួលបានប៉ុន្នានដែរ?

ខ៖ ១ខែ៥០

ក៖ ចឹង១រៀលបាន៥០រៀល?

ខ៖ ៥០០០០!

ក៖ អូ៥០០០០!ចឹងទ្រាតើមានមូលហេតុអ្វីបានជាទ្រាមកពីកន្លែងទាហាននុងមកនៅភូមិកំណើតវិញ?

ខ៖ មក! ដែលបានមកនុងគឺវ៉ៃចាញ់ខ្មែរក្រហម វ៉ៃនៅបរប៉ៃលិនរួចហើយ វ៉ៃចាញ់ខ្មែរក្រហមបាក់ យក កងនេះទៅនេះកងនោះទៅនេះ។

ក៖ ចឹងបានបាក់ទ័ពនុងបានវិលមកស្រុកកំណើតវិញ?

ខ៖ អត់នោះទេមកកងពលវិញ! មកតាមអង្គភាពមកតាមកងពលវិញ។

ក៖ ដល់ពេលមកដល់វិញតើមានមូលហេតុអ្វីបានជាទ្រាបានមកស្រុកកំណើតប្រពន្ធ?

ខ៖ គេកាត់!

ក៖ ចឹងគេកាត់ទ័ពនុងហេស?

ខ៖ គេកាត់អោយមក

ក៖ ទ្រាធ្វើដំណើរមកនៅឆ្នាំណា?

ខ៖ កាលខ្ញុំកាត់នុងនៅឆ្នាំ៩៥!

ក៖ កាល៩៥នុង គឺមានឡានអីជិះមកនុងហេស?

ខ៖ ដើរមក

ក៖ ចាសចឹងកាលនុងមានកូនចំនួនប៉ុន្នាន?

ខ៖ កាលនោះ៩៥វាកូន៤។

ក៖ ៤ហេស?

ខ៖ កូន៤

ក៖ ចឹងទ្រាពេលមកដល់ផ្ទះនុងតើទ្រាមានផ្ទះនៅតែម្តងឬក៏ទ្រាមកនៅជាមួយនឹងកូន?

ខ៖ អត់មានកូនឯងណា កូនតូចៗនៅជាមួយនឹងយាយ។

ក៖ ចឹងកាលនុងផ្ទះនុងទ្រានៅជាមួយនឹងម្តាយនោះទេហេស?

ខ៖ កាលនុងនៅកន្លែងនេះទេ

ក៖ ចាស!

ខ៖ ផ្ទះនុងមិនបានប៉ុននេះផង! គឺថាមានស្រុកអីគេបានជួយចឹងទៅណា ។

ក៖ អូ

ខ៖ ព្រោះអីយើងមិនមែនមកនេះឯណា មកសេរីឯណា គឺថាមកតាមច្បាប់តែមកម្តង១អាទិត្យចឹងគឺមកហើយបើសិនជាកន្លះនោះគឺកន្លះខែហើយ។

ក៖ចឹងមកនុងគឺបានជួនប្រពន្ធកូននៅឯស្រុកកំណើតនុងបានជួនប្រពន្ធអីរួចហើយបានទ្រាវិលទៅវិញ?

ខ៖ ហ្នឹងហើយ

ក៖ អូ

ខ៖ តែថាទោះវិញទៅវិញក៏ឪពុកម្តាយកូនអីបាននៅជាមួយនឹងកូនអីចឹងទៅ។

ក៖ ហឹម!

ខ៖ ហើយចឹងប្រពន្ធរបស់ខ្ញុំក៏បានតាមខ្ញុំទៅនុង។

ក៖អឹម! ទៅនៅជាមួយដែរចឹងទៅ!

ខ៖ បាទ

ក៖ ចាស

ខ៖ ខ្ញុំទៅនៅជាមួយនឹងគាត់

ក៖ ហើយទៅចឹងទៅទ្រានៅកាលពីនុងមកទ្រា គេមានបានហៅទៅវ៉ៃអីគឺចប់ហើយ?

ខ៖ អត់ទេ! យើងគ្រាន់តែនៅបញ្ជាគេនៅខាងក្រោយ! នៅខាងបន្ទាយសអ! ដូចថានៅខាងចុង ដូចថាកន្លែងគេវ៉ៃកន្លែងណាកន្លែងនៃ ដូចថានៅទីបញ្ជាការកងពលនៅលើយើង បើសិនជាថាភ្នំពេញចឹងគេបានបញ្ជូនសារទៅ ហើយយើងនេះជាអ្នកទទួល។

ក៖ ចា

ខ៖ ហើយនៅកាលនោះគ្មានបានប្រើដូចនេះឯណា ប្រើតែទូរសព័លេខប៉ុននេះតាត់!ៗ តែយើងចុតមេដៃនេះ តាត់ៗៗ ។

ក៖ បើតែភាសានុង?

ខ៖ ភាសាសត្វ ដល់ពេលយើងប្រើរួចហើយមានស្លាប់មានរបួសប្រើលេខទៅវិញ។

ក៖ ចាសអូ ចឹងប្រើលេខនុងជាសញ្ញា?

ខ៖ ប្រើលេខហើយគេបក! យកជាអក្សរណា។

ក៖ ចឹងហ៎!

ខ៖ចឹងយើងថាដកពីអានេះទៅអានោះហើយដកពីនោះមកនេះចឹងដូចថាយើងដកអក្សរសចេះហើយសូន្យ ។

ក៖​អឹម

ខ៖ ស្លាប់

ក៖ ចាស

ខ៖ បើសិនជា៥នាក់ចេះ ដាក់សូន្យ៥

ក៖ ចឹងដឹងថានេះស្លាប់ហើយ?

ខ៖​ស្លាប់ហើយ!

ក៖ ចឹងលេខសូន្យនុងដឹងថាស្លាប់ ហើយ៥គឺ៥នាក់តែម្តងណ៎!

ខ៖ បាទ

ក៖ ចឹងនេះគេហៅថាប្រើភាសាសត្វចឹងហេស?

ខ៖ នុងហើយប្រើភាសាសត្វ!

ក៖ ចឹងនេះជាលេខសំងាត់របស់គេ គេមិនអោយដឹងនោះទេ បើសិនជាកាលណាយើងប្រើភាសារបស់មនុស្សយើងនោះគ្រែលោគេស្តាប់បានគេទាក់ទងអីទៅ វាស្តាប់បានណាទ្រា។

ខ៖ ចាស

ក៖ ចឹងរឿងនុងពីណាគេក្តី ខាងណាក៏ដូចជាខាងណាដែរ​សព្វថ្ងៃនេះនៅតែប្រើដែរគឺជាភាសាសត្វ ដូចអារបស់ចិននោះ សុតតែប្រើចុតដូចគ្នា ហើយខ្ញុំនេះមិនសូវបានវវីរវល់នោះទេ ច្រើនតែបាននៅបញ្ជាទាហាន ដល់ទៅពួកកងពលនោះវាមិនសូវអោយមាត់អីនោះផង តែបើសិនជាជើងជា មិននៅកន្លែងវិទ្យុអីនោះ!មិចលោកឯងចង់ទៅនៅស្អីនុង? ដេកតែស៊ីទៅ!! អត់សុកពេក! បានអីគេនិយាយ ហើយថាពេលនុងចេះតែនិយាយលេងអីខ្លះទៅ។

ក៖ ចឹងទ្រា គិតចាប់ពីឆ្នាំណាដែរទ្រាមកនៅភូមិកំណើតខាងប្រពន្ធជាប់លាប់តែម្តង?

ខ៖ មកនៅទីនេះនៅឆ្នាំ៩៥!

ក៖ ចឹងនៅ៩៥នុងគេកាត់ហើយវិលទៅវិញ!

ខ៖ ចឹង៩៤ កាលវ៉ៃនៅ៩៤ហើយមកនេះកាត់ ៩៥ចឹងកាត់ឈ្មោះ៩៥មក៩៥។

ក៖ ចាស!

ខ៖ កាលដែលរបួសនៅ៩៥

ក៖ ចាសហើយចឹងដល់ពេលទ្រាមកនៅហ្នឹងចឹងណា នៅកន្លែងភូមិកំណើតជាក់លាក់តែម្តងនោះខាងប្រពន្ធវិញណា?

ខ៖ ៩៥មកនៅ៩៥

ក៖ អូ! ចឹងមកដល់ស្រុកកំណើតវិញហើយតើទ្រាបានប្រពន្ធមុខរបរធ្វើអ្វី?

ខ៖ អត់មានធ្វើអីនោះទេ!បានលុយធ្វើអីខ្លះទៅនោះខ្លះទៅ ហើយនៅកាលនុងទិញសេះ។

ក៖ ទិញសេះ

ខ៖ ប្រើសេះបរ ចុះនៅកាលនុងមានម៉ូតូអីបរនឹងគេឯណា!

ក៖ ចឹងបរទេះសេះហ៎?

ខ៖ បរទេះសេះ!

ក៖ ចឹងបររត់ពីណាទៅឯណាដែរទ្រា?

ខ៖​ពីនេះទៅព្រៃទទឹង!

ក៖ចឹងនៅកាលនុង១ថ្ងៃបានប្រហែលប៉ុន្នានដែរទ្រា?

ខ៖ ហឹមប្រហែលជាបាន២០០០០នៅកាលនុងលុយវាថ្លៃណា!

ក៖ ចាស!

ខ៖ មិនមែនថោកដូចជានៅសព្វថ្ងៃនេះនោះទេ លុយសព្វថ្ងៃនេះថោកណាស់!

ក៖ ហើយទៅ! ប៉ុន្នានឆ្នាំហើយទ្រាឈប់រត់រទេះសេះ?

ខ៖ ឈប់!​បាន២ឆ្នាំទាំងនេះ!

ក៖ ចឹងតើមានមូលហេតុអ្វីបានជាទ្រាឈប់រត់?

ខ៖ វា! សេះវាងាប់ ហើយដល់ពេលវាងាប់ទៅក៏ខ្ចិល ហើយណាមួយយើងនេះក៏ចាស់ណាស់ទៅហើយកំលាំងវាបាត់ដែរហើយដឹកមិនបាន។

ក៖ចឹងប្រាក់ខែទ្រាទទួលនុងតើទ្រាបានមកដោយគេយកមកអោយដល់ផ្ទះឬក៏គេបានអោយទ្រាទៅបើកនៅកន្លែងណា?

ខ៖ ទៅបើកនៅធានាគារអេស៊ីលីដា។

ក៖ ចឹងទ្រាទៅបើកនៅរាល់ខែហ៎?

ខ៖ ទៅបើកដោយខ្លួនឯង!

ក៖ ប្រាក់ខែនុងគេអោយគិតជាមួយនឹងប្រពន្ធកូនដេសទ្រា?

ខ៖ ប្រាក់ខែកូននោះដាច់អស់ហើយ!

ក៖ ចឹងបានគិតមកចាប់ពី១៨?

ខ៖ នុងហើយតែថា១៨កូនចេះរកស៊ី។

ក៖ ចុះប្រពន្ធដាច់ដែរ?

ខ៖ ប្រពន្ធនៅ!

ក៖ ចឹងបានគេកាត់ចឹងបាននៅក្នុង១ខែចឹងបានតែជាង៥០ម៉ឺនជាងនោះទេហេស?

ខ៖ បានតែ៥០ម៉ឺនចឹង តែថាមិននេះនោះទេលុយចូលគឺវាចូលចង់៦០ទៅ៧០ហើយតែនៅសេវាគេ លាក់ មិចបានគេថាលាក់ត្រីតូចស៊ីតាមតូចហើយត្រីធំស៊ីតាមធំ។

ក៖ ចឹងនៅតែស៊ីចឹងបើសិនជាបើកនៅធានាគារហើយនោះទ្រា?

ខ៖ ធានាគារមិនស៊ី សេវាគេនោះ!

ក៖ ចាស!

ខ៖ មិនស៊ី

ក៖ នុងសេវាដែរគេស៊ីបន្តិចបន្តួច!

ខ៖ សេវាគេនុងស៊ី១៥០០០ណានៅក្នុង១ខែ! គឺ១៥០០០

ក៖ ចាស

ខ៖ ហើយដល់ពេលសង្គមកិច្ចគេជាអ្នកបញ្ជូនទៅនោះ!

ក៖ ចឹងអស់ប៉ុន្នានទៀត?

ខ៖ មិនដឹងថាអស់ប៉ុន្នានហយនៅខែបុណ្យទានគេដកទៀត។

ក៖ ហឹម

ខ៖ មានដូចថាបុណ្យទាន ខែបុណ្យខែទានចឹង​ដូចថាបុណ្យអីចឹងនៅបុណ្យសិទ្ធិនារីអីចឹងគេដកពីយើងហើយ។

ក៖ ប៉ុន្តែទ្រាទៅបើកនុងគឺទ្រាបើកបាន១ខែ៥០ម៉ឺនៗចឹងឬក៏អត់ទេ?

ខ៖បាន៥០ម៉ឺនតែប៉ុណ្ណឹង

ក៖ ចឹងគ្រាប់ៗចឹងតែម្តង?

ខ៖ គ្រាប់ៗ តែរឿងគេដកនោះមិនដឹងថាគេដកប៉ុន្នាន។

ក៖ ចឹងវាមានលើនុងនែទ្រា?

ខ៖ អត់មានលើហ្នឹងនោះទេ

ក៖ ចឹងជាអចិត្រៃតែម្តង?

ខ៖ នុងហើយ

ក៖ តើទ្រាមុននឹងបញ្ចប់តើទ្រាមានពាក្យពេចន៏អ្វីដើម្បីផ្តាំផ្ញើដល់កូនចៅជំនាន់ក្រោយ?

ខ៖ មានតែផ្តាំកូនចៅថាធ្វើយ៉ាងម៉េចកុំអោយវាដូចខ្ញុំមុនណាវាលំបាកវេទនាណាស់ រាល់តែសព្វថ្ងៃ។

ក៖ ចឹងចង់អោយកូនចៅចេះអ្វី?

ខ៖ ចង់អោយកូនចៅចេះរៀនសូត្រចេះដឹង! សព្វថ្ងៃវាជឿនលឿន យើងរកស៊ី កុំអោយវាផ្លើតផ្លើន គេហៅទៅលិចទៅលិច ហើយគេហៅទៅកើតនោះទៅកើត បើសិនជាយើងរកនោះគឺមុខរបរគឺរកអោយវាពិតប្រកតមកដល់សព្វថ្ងៃនេះ។ ខ្ញុំវាអត់មានអោយនេះនោះទេ អត់មានអោយទៅតាមអំពើចិត្តនោះទេ ធ្វើយ៉ាងម៉េចអោយតែកូនចៅចេះដឹងរកស៊ីចេះស្ទាត់ ចេះស្តាប់អីនោះ ខ្ញុំអរណាស់។

ក៖ ចឹងខ្ញុំសូមអរគុណទ្រាច្រើនដែរទ្រាបានលះបង់ពេលវេលាមានតំលៃអនុញ្ញាត អោយក្មួយធ្វើការសម្ភាសចឹងខ្ញុំសូមថតរូបទ្រា១ប៉ុស អឺភ្ជាប់ជាមួយនឹងបទសម្ភាសយកទៅដាក់នៅសកលវិទ្យាល័យBYUនៅUSAតើទ្រាអនុញ្ញាតអោយក្មួយយកទៅដាក់នៅលើគេហៈទំព័រនេះបានដែរឬទេ?

ខ៖ បាន

ក៖ ចឹងខ្ញុំសូមជូនពរទ្រាអោយមានអាយុវណ្ណៈសុខៈពាលៈកុំម្បីឃ្លានឃ្លាតឡើយ។ជម្រាបលា!

ខ៖ សាធុ!